CELEX: 
Language: fi
Date: 2021-04-19 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2019/2144 täydentämisestä vahvistamalla alkolukon asennusta moottoriajoneuvoihin helpottavaa järjestelmää koskevat yksityiskohtaiset säännöt sekä kyseisen asetuksen liitteen II muuttamisesta

PERUSTELUT
            
            
            
               1.
                     DELEGOIDUN SÄÄDÖKSEN TAUSTA
            
            
               Alkolukot parantavat liikenneturvallisuutta estämällä kuljettajalta ajamisen, jos kehon alkoholipitoisuus ylittää tietyn raja-arvon. Alkolukot eivät ole EU:ssa pakollinen moottoriajoneuvojen varuste, vaan ne on tarkoitettu lähinnä jälkimarkkinoille. Jotta ne eivät asennettuina haittaisi ajoneuvon toimintaa tai sen turvallisuutta, on tarpeen edellyttää, että ajoneuvonvalmistajat toimittavat tarvittavat tiedot teknikoille, jotka asentavat alkolukon tiettyyn ajoneuvomalliin. Näin helpotetaan merkittävästi näiden laitteiden asentamista ja tehdään siitä turvallista.
            
            
               Euroopan parlamentin ja neuvoston asetuksessa (EU) 2019/2144
                  1
                säädetään, että luokkien M ja N moottoriajoneuvot on varustettava alkolukon asennusta helpottavalla järjestelmällä. Vaatimus koskee uusia ajoneuvotyyppejä 6. heinäkuuta 2022 ja kaikkia uusia ajoneuvoja 7. heinäkuuta 2024 alkaen.
            
            
               Komissiolle on siirretty valta vahvistaa yksityiskohtaiset säännöt, jotka koskevat erityisiä teknisiä vaatimuksia, joita sovelletaan moottoriajoneuvojen tyyppihyväksynnässä alkolukon asennuksen helpottamisen osalta. Tällä komission delegoidulla asetuksella täydennetään asetusta (EU) 2019/2144 vahvistamalla tällaiset tekniset vaatimukset. Siinä velvoitetaan ajoneuvonvalmistajat toimittamaan asennusta varten riittävän yksityiskohtaiset asennusohjeet. Ehdotetut säännökset perustuvat voimassa olevaan standardiin EN 50436.
            
            
               Tällä komission delegoidulla asetuksella myös muutetaan asetuksen (EU) 2019/2144 liitettä II lisäämällä siihen viittaus tähän asetukseen, joka on se säädös, jossa vahvistetaan alkolukon asennuksen helpottamista koskevat erityiset vaatimukset.
            
            
               2.
                     SÄÄDÖKSEN HYVÄKSYMISTÄ EDELTÄNEET KUULEMISET
            
            
               Tätä säädöstä valmistellessaan komissio on kuullut asianmukaisesti jäsenvaltioiden asiantuntijoita ja sidosryhmiä, jotka vahvistivat yleisen tukensa säädökselle.
            
            
               3.
                     DELEGOIDUN SÄÄDÖKSEN OIKEUDELLINEN SISÄLTÖ
            
            
               Tämän delegoidun säädöksen oikeusperusta on Euroopan parlamentin ja neuvoston asetuksen (EU) 2019/2144 4 artiklan 6 kohta ja 6 artiklan 6 kohta sekä Euroopan parlamentin ja neuvoston asetuksen (EU) 2018/858 5 artiklan 3 kohta.
            
            
               KOMISSION DELEGOITU ASETUS (EU) …/…,
            
            
               annettu 19.4.2021,
            
            
               Euroopan parlamentin ja neuvoston asetuksen (EU) 2019/2144 täydentämisestä vahvistamalla alkolukon asennusta moottoriajoneuvoihin helpottavaa järjestelmää koskevat yksityiskohtaiset säännöt sekä kyseisen asetuksen liitteen II muuttamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon moottoriajoneuvojen ja niiden perävaunujen sekä näihin ajoneuvoihin tarkoitettujen järjestelmien, komponenttien ja erillisten teknisten yksiköiden tyyppihyväksyntävaatimuksista niiden yleisen turvallisuuden ja ajoneuvon matkustajien ja loukkaantumiselle alttiiden tienkäyttäjien suojelun osalta, Euroopan parlamentin ja neuvoston asetuksen (EU) 2018/858 muuttamisesta ja Euroopan parlamentin ja neuvoston asetusten (EY) N:o 78/2009, (EY) N:o 79/2009 ja (EY) N:o 661/2009 sekä komission asetusten (EY) N:o 631/2009, (EU) N:o 406/2010, (EU) N:o 672/2010, (EU) N:o 1003/2010, (EU) N:o 1005/2010, (EU) N:o 1008/2010, (EU) N:o 1009/2010, (EU) N:o 19/2011, (EU) N:o 109/2011, (EU) N:o 458/2011, (EU) N:o 65/2012, (EU) N:o 130/2012, (EU) N:o 347/2012, (EU) N:o 351/2012, (EU) N:o 1230/2012 ja (EU) 2015/166 kumoamisesta 27 päivänä marraskuuta 2019 annetun Euroopan parlamentin ja neuvoston asetuksen (EU) 2019/2144
                  2
                ja erityisesti sen 4 artiklan 6 kohdan ja 6 artiklan 6 kohdan a alakohdan,
            
            
               sekä katsoo seuraavaa:
            
         
         
            
               (1)Euroopan parlamentin ja neuvoston asetuksen (EU) 2019/2144 6 artiklassa säädetään, että luokkien M ja N moottoriajoneuvot on varustettava tietyillä kehittyneillä ajoneuvojärjestelmillä, mukaan luettuna alkolukon asennuksen helpottaminen. Asetuksen liitteessä II vahvistetaan perusvaatimukset, jotka koskevat moottoriajoneuvojen tyyppihyväksyntää alkolukon asennuksen helpottamisen osalta.
            
            
               (2)Alkolukot parantavat liikenneturvallisuutta estämällä moottoriajoneuvolla ajamisen henkilöiltä, joiden kehon alkoholipitoisuus ylittää asetetun raja-arvon.
            
            
               (3)On tarpeen vahvistaa yksityiskohtaiset säännöt, jotka koskevat erityisiä vaatimuksia, joita sovelletaan ajoneuvojen tyyppihyväksynnässä alkolukon asennuksen helpottamisen osalta. 
            
            
               (4)Eurooppalaisessa standardisarjassa EN 50436 määritellään alkolukkoja koskevat testausmenetelmät ja olennaiset suorituskykyvaatimukset ja annetaan viranomaisille, päättäjille, ostajille ja käyttäjille ohjeita. Sarjan standardeissa on myös erityisiä moottoriajoneuvoihin liittyviä määräyksiä, joilla helpotetaan alkolukkojen asennusta. 
            
            
               (5)Alkolukot on suunnattu pääosin jälkiasennettaviksi. Asennettaessa ne kytketään ajoneuvon sähköisiin ja ohjauspiireihin. Asentamisen ei pitäisi häiritä ajoneuvon asianmukaista toimintaa tai huoltoa eikä heikentää ajoneuvon turvallisuutta, ja lisäksi sen pitäisi olla erikoistuneille ja koulutetuille asentajille mahdollisimman selkeä toimenpide.
            
            
               (6)Sen vuoksi on tarpeen edellyttää, että ajoneuvonvalmistajat asettavat verkkosivustoilleen saataville asiakirjan, jossa annetaan selkeät ohjeet alkolukkojen asentamiseen, jäljempänä ’asennusohjeet’, ja jonka avulla teknikot voivat asentaa alkolukon oikein tiettyyn ajoneuvomalliin.
            
            
               (7)Koska osa asennusohjeiden sisältämistä tiedoista voi liittyä sellaisiin ajoneuvon korjaamiseen ja huoltamiseen tarvittaviin tietopalveluihin, joihin liittyy turvallisuusnäkökohtia, näiden tietojen olisi oltava ainoastaan sellaisten riippumattomien toimijoiden saatavilla, jotka akkreditoidut organisaatiot ovat hyväksyneet asetuksen (EU) 2018/858
                  3
                liitteen X lisäyksen 3 mukaisesti.
            
            
               (8)Asetuksen (EU) 2019/2144 liitteessä II olevassa taulukossa esitetyssä vaatimusluettelossa ei ole alkolukon asennuksen helpottamista koskevaa säädösviittausta. Sen vuoksi kyseiseen liitteeseen olisi lisättävä viittaus tähän asetukseen. 
            
            
               (9)Asetusta (EU) 2019/2144 olisi sen vuoksi muutettava.
            
            
               (10)Koska asetusta (EU) 2019/2144 sovelletaan 6 päivästä heinäkuuta 2022, tätä asetusta olisi sovellettava samasta päivästä, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Alkolukon asennuksen helpottamista koskevat vaatimukset
            
            
               Moottoriajoneuvojen tyyppihyväksynnässä alkolukon asennuksen helpottamisen osalta sovelletaan liitteessä I vahvistettuja vaatimuksia.
            
            
               2 artikla
            
            
               Asetuksen (EU) 2019/2144 muuttaminen
            
            
               Muutetaan asetuksen (EU) 2019/2144 liite II tämän asetuksen liitteen II mukaisesti.
            
            
               3 artikla
            
            
               Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
         
         
            
               Sitä sovelletaan 6 päivästä heinäkuuta 2022.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 19.4.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 325, 16.12.2019, s. 1.
               
               
                  
                     (2)
                  
                        EUVL L 325, 16.12.2019, s. 1.
               
               
                  
                     (3)
                  
                        EUVL L 151, 14.6.2018, s. 1.
               
            
      
    ---documentbreak--- 
      
         
         
            
               LIITE I
            
            
               Tekniset vaatimukset
            
            
                     
                        
                           1.
                        
                     
                  
                  
                     
                        
                           Alkolukon asennusta helpottavan järjestelmän avulla on voitava asentaa tai jälkiasentaa eurooppalaisen standardin EN 50436-1:2014 tai EN 50436-2:2014+A1:2015 mukainen alkolukko. 
                        
                     
                  
               
                     
                        
                           2.
                        
                     
                  
                  
                     
                        
                           Luokkien M ja N ajoneuvoihin asennettavan ajoneuvojärjestelmän, joka helpottaa alkolukon asennusta, on vastattava asianomaista ajoneuvomallia siten kuin eurooppalaisen standardin EN 50436-7:2016 mukaisissa alkolukon asennusohjeissa esitetään. Sitä varten asennusohjeiden on käsitettävä vähintään yksi standardin EN 50436-7:2016 liitteessä C esitetyistä vaihtoehdoista 3a, 3b ja 3c. Ajoneuvonvalmistaja voi hyväksyntäviranomaisen ja tutkimuslaitoksen suostumuksella toimittaa asennusohjeet, jotka vastaavat kyseisen eurooppalaisen standardin jotakin myöhempää tarkistusta.
                        
                     
                  
               
                     
                        
                           3.
                        
                     
                  
                  
                     
                        
                           Asennusohjeet
                        
                     
                  
               
                     
                        
                           3.1.
                        
                     
                  
                  
                     
                        
                           Asennusohjeissa on annettava alkolukon asentamisesta yksityiskohtainen kuvaus, kaaviot ja kuvat, joissa selostetaan asennusta ja joihin kuuluu jokin seuraavista tietokokonaisuuksista: 
                        
                        
                           (a)tiedot akkusyötöstä, maadoituksesta, ajoneuvon valmiudesta ja käynnistimestä
                        
                        
                           (b) tiedot akkusyötöstä, maadoituksesta, ajoneuvon valmiudesta ja käynnistyksen mahdollistavasta tai käynnistyksen estävästä tulo- ja lähtölinjasignaalista sekä valinnaisesti käyttövoiman saatavuudesta (esim. moottori käynnissä) tai ajoneuvon liikkumisesta annettavasta signaalista tai
                        
                        
                           (c)tiedot akkusyötöstä, maadoituksesta ja tietoväyläyhteydestä.
                        
                     
                  
               
                     
                        
                           3.2.
                        
                     
                  
                  
                     
                        
                           Mahdolliset muut ohjelmisto, laitteet tai menettelyt, joita tarvitaan alkolukon asentamiseksi vakioajoneuvoon, on täsmennettävä ja ilmoitettava asennusohjeissa.
                        
                     
                  
               
                     
                        
                           3.3.
                        
                     
                  
                  
                     
                        
                           Alkolukon on tavallisesti oltava lukkiutuneena. Lukkiutuminen on saavutettava joko avoimella lähtöreleellä, vastaavalla lähtösignaalilla tai vastaavalla digitaalisen tietoväylän kautta annettavalla viestillä. Releen on sulkeuduttava tai estosignaalin on muututtava käynnistykseneston vapauttavaksi signaaliksi tai tietoväylän kautta on lähetettävä vastaava käynnistykseneston vapauttava viesti, kun kuljettaja on antanut hyväksyttävän puhallusnäytteen, jossa alkoholipitoisuus on alle ennalta asetetun raja-arvon.
                        
                     
                  
               
                     
                        
                           3.4.
                        
                     
                  
                  
                     
                        
                           Asennettu alkolukko saa vaikuttaa moottorin käynnistysprosessiin tai ajoneuvon liikkumiseen omalla käyttövoimallaan vain kun ajoneuvon pääkytkin on kytketty päälle. Alkolukko ei saa vaikuttaa käynnissä olevaan moottoriin tai liikkuvaan ajoneuvoon.
                        
                     
                  
               
                     
                        
                           4.
                        
                     
                  
                  
                     
                        
                           Alkolukon asentamisen helpottamista koskevien tietojen saatavuus
                        
                     
                  
               
                     
                        
                           4.1.
                        
                     
                  
                  
                     
                        
                           Ajoneuvonvalmistajien on otettava käyttöön tarvittavat järjestelyt ja menettelyt sen varmistamiseksi, että ajoneuvon alkolukon helpottamista koskevat tiedot ovat standardoitujen asennusohjeiden asianomaisissa kohdissa annettuina saatavissa asetuksen (EU) 2018/858 liitteen X mukaisesti. Koska osa tiedoista voi liittyä sellaisiin ajoneuvon korjaamiseen ja huoltamiseen tarvittaviin tietopalveluihin, joihin liittyy turvallisuusnäkökohtia, alkolukon asentamisen helpottamista koskevien tietojen on oltava ainoastaan sellaisten riippumattomien toimijoiden saatavilla, jotka noudattavat kyseisen liitteen X lisäyksessä 3 vahvistettua menettelyä.
                        
                     
                  
               
                     
                        
                           5.
                        
                     
                  
                  
                     
                        
                           Ajoneuvonvalmistajan on liitettävä ilmoituslomakkeeseen vakuutus, joka on laadittu tämän liitteen lisäyksessä esitetyn mallin mukaisesti.
                        
                     
                  
               
               
            
               Lisäys
            
            
                
               Valmistajan vakuutus
            
            
            
               (Valmistaja): 
            
            
               ...............................................................................................................................................
            
            
               (Valmistajan osoite):
            
            
               .............................................................................................................................................. 
            
            
            
               todistaa, että
            
            
               se asettaa saataville alkolukon asennusohjeet komission delegoidun asetuksen (EU).../... (1) [Julkaisutoimisto: tämä asetus] 1 artiklan mukaisesti seuraavan merkkistä ja tyyppistä ajoneuvoa varten: …
            
            
               Ensisijaiset verkkosivustot, joilta alkolukon asennusohjeet ovat saatavissa, luetellaan tämän vakuutuksen liitteessä A. Vakuutuksen allekirjoittaneen vastaavan valmistajan edustajan yhteystiedot ovat tämän vakuutuksen liitteessä B.
            
            
               Tehty … [paikka]
            
            
               … [päivämäärä]
            
            
               [Allekirjoitus] [Asema]
            
            
         
         
            
               Liite A: verkkosivustojen osoitteet
            
            
               Liite B: yhteystiedot
            
            
               ___________ 
            
            
               (1) [Julkaisutoimisto lisää koko otsikon ja EUVL-viittauksen.]
            
            
               LIITE II
            
            
               Asetuksen (EU) 2019/2144 muuttaminen
            
            
            
               Korvataan asetuksen (EU) 2019/2144 liitteessä II vaatimusta E1 koskeva rivi seuraavasti:
            
            
                     
                        ”E1 Alkolukon asennuksen helpottaminen 
                     
                  
                  
                     
                        Komission delegoitu asetus (EU) 2021/… (*)
                     
                  
                  
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ___________________
                     
                     
                        (*) Komission delegoitu asetus (EU) 2021/[… – lisätään numero ja täydellinen nimi / EUVL-viite ennen julkaisemista.]”